**D I S P O Z I Ț I E**

**nr. 87 din 07 martie 2022**

**privind constituirea comisiei de recepție finala a lucrărilor de construcții aferente obiectivului de investiție “Proiectarea și execuția lucrărilor de modernizare și reabilitare a drumului DJ 109C Gherla km 0+000- 1+400”**

Preşedintele Consiliul Judeţean Cluj,

Analizând Referatul 8629/04.03.2022 întocmit de Direcția de Administrare a Domeniului Public si Privat al Judetului Cluj privind constituirea comisiei de recepție finală a lucrărilor de construcții aferente obiectivului “Proiectarea și execuția lucrărilor de modernizare și reabilitare a drumului DJ 109C Gherla km 0+000- 1+400”, realizate în baza Contractului subsecvent de proiectare și execuție lucrări nr. 41/337/20.01.2012 încheiat între JUDEŢUL CLUJ în calitate de achizitor și ASOCIEREA Samus Tec SA, Construct Perom SRL și Via Procons SRL, în calitate de executant,

Având în vedere prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind codul administrativ, cu modificările și completările ulterioare;
* art. 2 alin.(1), art. 9 lit. i), art. 17, art. 22 lit. f^1 din Legea nr. 10/1995, privind calitatea în construcții , republicată, cu modificările și completările ulterioare
* Anexa 2 – definirea unor termeni de specialitate utilizați în cuprinsul legii, pct. Recepția lucrărilor din Legea nr. 50/1991 privind autorizarea executării lucrărilor de construcții republicată, cu modificările și completările ulterioare;
* art. 3 alin ( 2) și art. 24-32 din Regulamentul privind recepția construcțiilor, aprobat prin Hotărârea Guvernului nr. 273/1994, cu modificările și completările ulterioare;
* art. 75 lit. c) din Normele metodologice de aplicare a legii nr. 50/1991 privind autorizarea executării lucrărilor de construcții, aprobate prin Ordinul Ministrului Dezvoltării Regionale și locuinței nr. 839/2009 cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind codul administrativ; cu modificările și completările ulterioare;

**D I S P U N E:**

**Art.1.** Se constituie Comisia de recepție finala a lucrărilor de construcții aferente obiectivului “Proiectarea și execuția lucrărilor de modernizare și reabilitare a drumului DJ

109C Gherla km 0+000- 1+400”, realizate în baza Contractului subsecvent de proiectare și execuție lucrări nr. 41/337/20.01.2012 încheiat între JUDEŢUL CLUJ în calitate de achizitor și ASOCIEREA Samus Tec SA, Construct Perom SRL si Via Procons SRL, în calitate de executant, în componenţa nominală cuprinsă în **anexa** care face parte integrantă din dispoziție.

**Art.2.** Cu ducerea la îndeplinire a prezentei dispoziții se încredinţează comisia numită la art. 1, care va îndeplini atribuţiile cuprinse în legislaţia aplicabilă în domeniul efectuării recepției finale a lucrarilor de constructii.

**Art. 3.** Prezenta dispoziţie se comunică persoanelor desemnate la art. 1 şi Prefectului Judeţului Cluj.

  **PRESEDINTE CONTRASEMNEAZĂ:**

Alin Tișe **SECRETAR GENERAL AL JUDEŢULUI**

Simona Gaci

 **Anexă**

 **la Dispoziția nr. 87/2022**

**COMPONENȚA NOMINALĂ**

**a Comisiei de recepție finala a lucrărilor de construcții aferente obiectivului**

**“Proiectarea și execuția lucrărilor de modernizare și reabilitare a drumului**

**DJ 109C Gherla km 0+000- 1+400”**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei**  | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| 1 | Președinte | SPĂTAR CONSTANTIN | Consilier | Consiliul Județean ClujServiciul urmărire, decontare lucrări  | - |
| 2 | Membru | GĂZDAC ALEXANDRU | Consilier | Consiliul Județean Cluj Serviciul Tehnic, situații de urgența  | - |
| 3 | Membru | ROȘCA TUDOR | Consilier | Consiliul Județean Cluj Serviciul urmărire, decontare lucrări | - |

  **PRESEDINTE CONTRASEMNEAZĂ:**

Alin Tișe **SECRETAR GENERAL AL JUDEŢULUI**

 Simona Gaci